Milionska krađa dragulja u Londonu
Reč je o slučaju koji nalikuje na detektivske romane i filmove apsurda. Svega nekoliko minuta, nekoliko ljudi i – ukraden nakit vredan 
Na amaterskom video snimku, kradljivci dragulja beže iz prodavnice. Na snimku se vidi i plavuša, za koju policija kaže da im je taoc, koju vuku sa sobom. Onda odjekuje pucanj, ispaljen da bi se raščistio prolaz. Do trenutka kada se očevidac sa mobilnim telefonom sklanja, lopovi su oslobodili taoca i – nestali. Evo kako policija kaže da se to dogodilo. U 4 i 40 popodne, dva muškarca u odelima su ušla u prodavnicu „Graf džuvelers“. Samo dva minuta kasnije, trčali su prema automobilu koji ih je čekao sa torbom punom dragulja. Policija kaže da su tokom narednih 800 metara tri puta menjali auto, da bi u jednom momentu predali torbu sa dijamantima saučesniku na motociklu. A u torbi? Četrdeset tri komada nakita: naušnice i narukvice i zaprepašćujuća ogrlica sa 272 dijamanta. Plen ih čini – za sada – najuspešnijim kradljivcima dragulja u britanskoj istoriji. Policija očajnički pokušava da im uđe u trag. “, kaže glavna inspektorka Metropolitenske policije u Londonu Stvarni zaplet može da se poredi jedino sa filmovima, na primer „Oušens 13“ – jedino što ovog puta nisu bili potrebni specijalni holivudski efekti. Dva muškarca, dva minuta i – mnogo nestalih dijamanata. Policija je uhapsila jednu osobu. Ona je oslobođena uz kauciju, ali traže se još četiri osumnjičene osobe koje bi u ovom trenutku mogle da budu – bilo gde.